'n By met 'n suurlemoenlus?
JY LEES NOU 'n By met 'n suurlemoenlus?
KYK: Die Kaap van Storms… en elders nóg sneeu!
Nadat Deon Schmidt van Randburg vir 'n tydjie bye in sy tuin dopgehou het, het hy 'n een gesien wat aan sy suurlemoenboom se blare gepeusel het.
"Ons het altyd bye in die tuin wat van een blom na 'n ander vlieg. Ek hou gereeld 'n oog op die suurlemoenboom vir moontlike peste en merk toe dat dié by aan die blare peusel?"
Volgens die insekkenner DUNCAN MACFADYEN versamel Afrikabye plantmateriaal om propolis of stopwas te maak – dit word gebruik as 'n soort gom in die nes.
Heuningbye produseer stopwas deur speeksel en byewas te meng met sappe (eksudaat) wat afgeskei word deur plante byvoorbeeld die sap wat afgeskei word waar 'n tak seergekry het. Propolis het glo antibakteriële, antivirale, swamdoder én anti-inflammatories eienskappe.
Dié by versamel moontlik gomagtige materiaal van die suurlemoenblaar af. In gebiede waar natuurlike propolis skaars is, versamel bye die vreemdste materiaal vir dié doel – van verf wat droog raak en teer tot ruitstopverf.